cyanic-selkie/wikianc huggingface dataset:
காரகாடித்தன்மைச் சுட்டெண்
காரகாடித்தன்மைச் சுட்டெண் கண்டறிதல் மருத்துவம், உயிரியல், வேதியியல், உணவு அறிவியல், சூற்றுப்புறச்சூழல் அறிவியல், கடலியல் போன்ற துறைகளில் மிகவும் அடிப்படையான ஒன்றாகும்.
அமிலகாரக் காட்டிகள்
அமிலத்தில் ஒரு நிறத்தையும் காரத்திற்கு வேறொரு நிறத்ததையும் காட்டும் பொருட்கள் அமிலகாரக் காட்டிகள் எனப்படும்.
பாசிச்சாயத்தாள் (Litmus)
thumb|right|பாசிச்சாயத்தாள்
அமில காரக் காட்டிகளாகும் இயற்கைப் பொருட்கள்
பகுப்பு:வேதியியல் பகுப்பு:வேதியியல் பற்றிய குறுங்கட்டுரைகள் பகுப்பு:நீர்ப்பகுப்பாய்வு பகுப்பு:சுட்டெண்கள் பகுப்பு:சமநிலை வேதியியல்
குட்டிமணி
குட்டிமணி என அழைக்கப்படும் செல்வராஜா யோகச்சந்திரன் (இறப்பு: சூலை 25, 1983) என்பவர் முன்னாள் தமிழீழப் போராட்ட இயக்கமான தமிழீழ விடுதலை இயக்கத்தின் தலைவர்களில் ஒருவர். இவர் இலங்கைக் காவல்துறையினரால் கைது செய்யப்பட்டு, மரணதண்டனை விதிக்கப்பட்டார். கொழும்பு சிறையில் இவர் காவலில் வைக்கப்பட்டிருந்த போது, 1983 ஆம் ஆண்டில் வெலிக்கடை சிறைச்சாலைப் படுகொலைகள் இடம்பெற்ற போது சிங்கள கைதிகளினால் மற்றொரு டெலோ தலைவர் நடராஜா தங்கத்துரையுடனும், மேலும் 51 தமிழ்க் கைதிகளுடனும் சேர்த்துப் படுகொலை செய்யப்பட்டார்.
இளமைக் காலம்
யோகச்சந்திரன் வல்வெட்டித்துறையில் செல்வராஜா - அன்னமயில் ஆகியோரின் மூன்றாவது பிள்ளையாகப் பிறந்தார்.
ஆரம்பகால நடவடிக்கைகள்
1981 ஆம் ஆண்டில் குட்டிமணி, தங்கத்துரை, யோகன் உட்படப் பலர் இலங்கைக் காவல்துறையினரால் கைது செய்யப்பட்டனர்.
மேற்கோள்கள்
பகுப்பு:1983 இறப்புகள் பகுப்பு:ஈழ விடுதலைப் போராளிகள் பகுப்பு:தமிழீழ விடுதலை இயக்க உறுப்பினர்கள்
வீர் சிங் (அரசியல்வாதி)
வீர் சிங் (பிறப்பு: 15 பிப்ரவரி 1956, ஜோஜ்கெடா, மாவட்டம் ஜோதிபா பூலே நகர் (உத்தரப் பிரதேசம்) என்பவர் சமாஜ்வாதி கட்சியைச் சேர்ந்த அரசியல்வாதி ஆவார். இவர் இந்திய நாடாளுமன்றத்தின் மேலவையான மாநிலங்களவையில் உத்தரப் பிரதேசத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினர் ஆவார். இவர் மொராதாபாத்தில் வசித்துவருகின்றார்.
மேற்கோள்கள்
பகுப்பு:1956 பிறப்புகள் பகுப்பு:வாழும் நபர்கள்
தெம்பினிஸ் மேற்கு தொடருந்து நிலையம்
தெம்பினிஸ் மேற்கு தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	கிழக்குப் 	பகுதியில்	தெம்பினிஸ் மேற்கு 	பகுதியில் அங்குள்ள மக்களுக்கு செவைசெய்கிறது. நகர்மையம் வழித்தடத்தில் இது முப்பதாவது தொடருந்துநிலையமாகும். இது	பிடோக் நீர்த்தேக்கம் தொடருந்து நிலையம் மற்றும்	தெம்பினிஸ் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்து நிலையத்தில் ஒன்றில் புக்கிட் பாஞ்சாங் தொடருந்து நிலையம் நோக்கியும் மற்றொன்றில் எக்ஸ்போ தொடருந்து நிலையம் நோக்கியும் ரயில்கள் பயணிக்கின்றன.
பகுப்பு:சிங்கப்பூர் ரயில் நிலையங்கள்
காளியாகுடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜார்ஜ் ஜப்
சார்ச்சு சப்  (George Jupp , பிறப்பு: பிப்ரவரி 26 1845, இறப்பு: பிப்ரவரி 24 1930),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1867-1868 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சார்ச்சு சப் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1845 பிறப்புகள் பகுப்பு:1930 இறப்புகள் பகுப்பு:மிடில்செக்ஸ் துடுப்பாட்டக்காரர்கள்
குனிசெரி
கேரளா மாநிலத்தில் குனிசெரி ஒரு சிறிய கிராமமாகும். இக்கிராமம்  பாலக்காடு மாவட்டத்திற்கு உட்பட்டது. ஆலத்தூர் நகரத்திலிருந்து (சுமார் 7 கி.மீ க்கு)  அருகாமையில் உள்ளது. இரண்டு வேறுபட்ட கடவுள்கள் வீற்றிருக்கும் புகழ் பெற்ற கோயில்கள்  அமைந்துள்ளதால் கினிசெரி கிராமம் புகழ் பெற்றுள்ளது. குனிசெரியின் பிரபலமான திருவிழா கும்மாட்டி ஆகும். உள்ளூர் தேவியான பூக்குளங்கரை அம்மாவின் பிறந்தநாளை கும்மாட்டி திருவிழாவாக கொண்டாடுகின்றனர். இவ்விழா மீனா இலக்கினத்தில் புரட்டாதி நட்சத்திரத்தில் (இந்து நாள்காட்டியின்படி) கொண்டாடப்படுகிறது. இவ்விழாவின் மூலம் வரும் வருமானம் இக் கிராமத்திற்கு முக்கிய ஆதாரமாக உள்ளது, இக்கிராமம் ஒரு விசித்திரமான எளிய கிராமமாகும்.
குறிப்புகள்
பகுப்பு:பாலக்காடு மாவட்டம்
குளிச்சப்பட்டு கொடைமுகி அய்யனார் கோயில்
குளிச்சப்பட்டு கொடைமுகி அய்யனார் கோயில் தமிழ்நாட்டில் தஞ்சாவூர் மாவட்டம், குளிச்சப்பட்டு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிரசெல்சு நகரம்
பிரசெல்சு நகரம் (City of Brussels) என்பது பிரசெல்சு தலைநகரப் பிராந்தியத்தில் அமைந்துள்ள மிகவும் பெரிய நகராட்சி மன்றம் ஆகும். பெல்ஜியம் நாட்டின் சட்ட ரீதியான தலைநகரம் இதுவே ஆகும். சனவரி முதலாம் திகதி 2015 அன்று பிரசெல்சு நகரத்தில் 175,534 மக்கள் வாழ்ந்து வந்தனர். இதன் மொத்தப் நிலப் பரப்பளவு 32.61 சதுர கிலோமீற்றர்கள் ஆகும். இதற்கு அமைய இந்நகரத்தின் மக்கள் தொகை அடர்த்தி ஒவ்வொரு சதுர கிலோமீற்றர் பரப்பளவுப் பிராந்தியத்திற்கும் 5,464 பேர் ஆகும். 2007 ஆம் ஆண்டினில் 50 000த்திற்கும் மேற்பட்ட பெல்ஜியம் நாட்டைச் சேராதோர் வசித்து வந்துள்ளனர்.
மேற்கோள்கள்
பகுப்பு:பெல்ஜியத்தின் நகரங்கள்
பாப்பாத்தி
பகுப்பு:1979 தமிழ்த் திரைப்படங்கள்‎ பகுப்பு:ஜெய்கணேஷ் நடித்த திரைப்படங்கள்
ஒலி விலகல்
ஒலியியலில், ஒலி விலகல் (refraction) என்பது மின்காந்தக் கதிர்வீச்சின் ஒளி முறிவுடன் ஒப்பிடலாம். ஒலி விலகல் என்பது, ஒத்ததன்மையற்ற மீள்மை ஊடகத்தில் (வாயு, நீர்மம் மற்றும் திண்மம்) ஒலி பரவும் பாதையின் வளைதலே ஆகும். ஒத்ததன்மையற்ற மீள்மை ஊடகத்தில் குறைவான ஒலி திசைவேகம் கொண்ட அடுக்கை நோக்கி ஒலிக்கதிர்கள் வளையும். இவ்விளைவே, பெருங்கடல் மற்றும் வளிமண்டலத்தில் ஒலி அலைகளின் வழிபடு பரப்புகை வெகுதொலைவிற்கு ஏற்படக்காரணம் ஆகும்.
மேலும் வாசிக்க
பகுப்பு:ஒலியியல் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வெங்கோஜி
வெங்கோஜி அல்லது எகோஜி (Venkoji Bhonsle) (மராத்தி: व्यंकोजी/एकोजी) (பிறப்பு:1629) போன்சலே வம்சத்தில் பிறந்த சத்ரபதி சிவாஜியின் இளைய தம்பியும், தஞ்சை நாயக்கர்களை வென்று 1676ல் தஞ்சை மராத்திய அரசை நிறுவியவரும் ஆவார். இவரது வழித்தோன்றல்களில் புகழ் பெற்றவர் இரண்டாம் சரபோஜி மன்னர் ஆவார்.
1855ல் பிரித்தானிய இந்தியாவின் ஆட்சியாளர்கள், தஞ்சாவூர் அரசை, சென்னை மாகாணத்துடன் இணைத்துக் கொண்டனர்.
தஞ்சாவூரை கைப்பற்றுதல்
பிஜப்பூர் சுல்தான் முகமது அடில்ஷாவின் படைத்தலைவராக இருந்த சாகாஜி போஸ்லே – துக்காபாய் இணையருக்குப் பிறந்தவர் வெங்கோஜி என்ற ஏகோஜி. இவர் சத்ரபதி சிவாஜியின் சிற்றன்னையின் மகனும், இளைய தம்பியும் ஆவார். தந்தை சாகாஜி போஸ்லேவின் மறைவிற்குப் பின் வெங்கோஜி பெங்களூருவின் ஜாகிர்தாராக, பிஜப்பூர் சுல்தானால் நியமிக்கப்பட்டார்.
சத்ரபதி சிவாஜி பெங்களூர் மீது படையெடுக்க வரவே, வெங்கோஜி சனவரி 1676ல் தஞ்சை நாயக்கர்கள் அரசை வீழ்த்தி, தன்னை தஞ்சாவூர் மன்னராக அறிவித்துக் கொண்டார். வெங்கோஜி இறந்த ஆண்டு குறித்து பல்வேறு கருத்துகள் உள்ளது.
வெங்கோஜியின் மகன் முதலாம் சாகுஜி, மதுரை நாயக்கர் அரசிற்கு கப்பம் கட்டிக் கொண்டிருந்த இராமநாதபுரம் சேதுபதி மன்னருடன் உடன்படிக்கை செய்து கொண்டு, மதுரை நாயக்கர்களை வென்றார். இதனால் மதுரை நாயக்கர்களின் பிடியிலிருந்து விடுபட்டு இராமநாதபுரம் மன்னர் தன்னாட்சியுடன் ஆண்டார்.
இலக்கியம்
வெங்கோஜியின் காலத்தில் தஞ்சை அரசில் சமசுகிருதம் மற்றும் தெலுங்கு இலக்கியங்கள் வளர்ச்சி அடைந்தது. மேலும் தெலுங்கு மொழியில் இராமாயணம் இயற்றப்பட்டது.
வெளி இணைப்புகள்
பகுப்பு:மராட்டியப் பேரரசு பகுப்பு:தஞ்சை மராட்டிய அரசர்கள் பகுப்பு:1629 பிறப்புகள் பகுப்பு:மராத்தியர்கள் பகுப்பு:இந்திய அரசர்கள்
சுல்தான் முகம்மது முசாபர் கான்
சுல்தான் முகம்மது முசாபர் கான் (Sultan Muhammad Muzaffar Khan ) பாக்கித்தான் நாட்டில் இருக்கும் போம்பா பழங்குடியினரின் தலைவர் ஆவார். இன்றைய ஆசாத் சம்மு காசுமீர், பாக்கித்தானில் உள்ள முசாஃபராபாத் நகரத்தின் பெயரைக் கொண்டவராக இவர் உள்ளார். காசுமீர்-அசாரா எல்லைப் பகுதிக்கு அருகில் உள்ள பல்வேறு மலைவாழ் பழங்குடியினரை ஒருங்கிணைத்து, சீலம் மற்றும் நீலம் ஆறு ஆகிய இரண்டு நதிகள் இருக்கும் இடத்திற்கு அருகில் குடியேற அவர்களை சமாதானப்படுத்தினார்.
புறணைப்பு
பகுப்பு:பாக்கித்தான் பகுப்பு:பாக்கித்தானியர்கள்
சூலை 29
வெளி இணைப்புகள்
பகுப்பு:சூலை பகுப்பு:ஆண்டின் நாட்கள்
தெம்பினிஸ் கிழக்கு தொடருந்து நிலையம்
தெம்பினிஸ் கிழக்கு தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	கிழக்குப் 	பகுதியில்	தெம்பினிஸ் கிழக்கு 	பகுதியில் அங்குள்ள மக்களுக்கு செவைசெய்கிறது. நகர்மையம் வழித்தடத்தில் இது	முப்பத்தி இரண்டாவது	தொடருந்துநிலையமாகும். இது	தெம்பினிஸ் தொடருந்து நிலையம் மற்றும்	மேல் சாங்கி தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்து நிலையத்தில் ஒன்றில் புக்கிட் பாஞ்சாங் தொடருந்து நிலையம் நோக்கியும் மற்றொன்றில் எக்ஸ்போ தொடருந்து நிலையம் நோக்கியும் ரயில்கள் பயணிக்கின்றன.
பகுப்பு:சிங்கப்பூர் ரயில் நிலையங்கள்
ஜான் கெல்லி (நொட்டிங்காம்சயர் துடுப்பாட்டக்காரர்)
ஜான் கெல்லி  (John Kelly , பிறப்பு: பிப்ரவரி 15 1930),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1953 - 1957ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் கெல்லி விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012..
பகுப்பு:இங்கிலாந்துத் துடுப்பாட்டக்காரர்கள் பகுப்பு:1930 பிறப்புகள் பகுப்பு:டெவான் துடுப்பாட்டக்காரர்கள் பகுப்பு:2008 இறப்புகள்
மல்லிகா செராவத்
மல்லிகா ஷெராவத் (இந்தி: मल्लिका शेरावत, பிறப்பு "ரீமா லம்பா", அக்டோபர் 24, 1981) ஒரு இந்திய நடிகையும் அழகியும் ஆவார். 2003ல் குவாஷிஷ் என்ற இந்தி திரைப்படத்தில் நடித்து புகழ் பெற்றார். இந்தி திரைப்படங்கள் தவிர சீன மற்றும் தமிழ் திரைப்படங்களிலும் நடித்துள்ளார். 2008இல் வெளிவந்த தசாவதாரம் என்ற திரைப்படம் இவரின் முதல் தமிழ் திரைப்படமாகும்.
வெளியிணைப்புகள்
இணைய திரைப்பட தரவுத் தளத்தில்
பகுப்பு:தமிழ்த் திரைப்பட நடிகைகள் பகுப்பு:1981 பிறப்புகள் பகுப்பு:இந்தி திரைப்பட நடிகைகள் பகுப்பு:ஆங்கிலத் திரைப்பட நடிகைகள் பகுப்பு:வாழும் நபர்கள் பகுப்பு:1976 பிறப்புகள் பகுப்பு:இந்தியத் திரைப்பட நடிகைகள் பகுப்பு:கன்னடத் திரைப்பட நடிகைகள்
சனீசுவரன் ஆலயம் திருகோணமலை
சனீசுவரன் ஆலயம் திருகோணமலை நகரத்தின் மடத்தடி என்றழைக்கப்படும் பிரதேசத்தில் ஸ்ரீ கிருஸ்ணண் கோயிலுக்கு எதிரே அமைந்துள்ளது. இவ்வாலயம் 1885 ஆம் ஆண்டளவில் கட்டப்பட்டது.
வழமையாக ஒவ்வொரு சனிக்கிழமைகளிலும் விசேட வழிபாடு நடைபெறும். இவ்வாலயத்தில் புரட்டாதி மாதத்தில் பெருந்திரளான பக்தர்களுடன் புரட்டாதிச் சனீஸ்வர விரதம் சிறப்பாக அனுஸ்டிக்கப்படும். இவ்வாலய தலவிருட்சமாக தாண்டி மரம் கொள்ளப்படுகிறது.
திருகோணமலையில் நிறைய ஆலயங்கள் இருந்தாலும் சனீஸ்வரனுக்குத் தனியாக அமைக்கப்பட்டிருக்கும் ஆலயம் இதுவொன்றுதான். இலங்கையிலுள்ள ஒரேயொரு சனீவரன் ஆலயம் இதுவெனக் கருதப்படுகிறது. இந்தியாவில் சனீஸ்வரனை பிரத்தியோகமாக வழிபடும் தலம் திருநள்ளாறு. நளன் சனிபகவானிடமிருந்து விடுபட்ட இடமாக கருதப்படும் இங்கு சனீஸ்வரனுக்குத் தனியான சன்னிதி உண்டு.
பகுப்பு:திருகோணமலையில் உள்ள கோயில்கள்
குசவன்குடி ஊராட்சி
குசவன்குடி ஊராட்சி (Kusavankudi Gram Panchayat), தமிழ்நாட்டின் இராமநாதபுரம் மாவட்டத்தில் உள்ள மண்டபம் வட்டாரத்தில் அமைந்துள்ளது. இந்த ஊராட்சி, இராமநாதபுரம் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2728 ஆகும். இவர்களில் பெண்கள் 1440 பேரும் ஆண்கள் 1288 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வாட் பிரா சி ரத்தின மகாதாட்
வாட் பிரா சி ரத்தின மகாதாட் (Wat Phra Si Rattana Mahathat) (วัดพระศรีรัตนมหาธาตุ; "Temple of Great Jewelled Reliquary"), வழக்கமாக இப்பௌத்த அடுக்குத் தூபிவை வாட் யாய்  (Wat Yai (วัดใหญ่; "பெரிய கோயில்") என்று அழைக்கிறார்கள். தாய்லாந்து கட்டிடக் கலை நயத்தில் கட்டப்பட்ட இந்த அடுக்குத் தூபி,  தாய்லாந்து நாட்டின் பிட்சனுலோக்  மாகாணத்தின் அமைந்துள்ளது.
வரலாறு
வாட் பிரா சி இரத்தின மகாதாட் அடுக்குத் தூபி கி பி  1357இல் தாய்லாந்தின் சுகதோய்  மன்னர் லிதாய்  என்பவரால் நிறுவப்பட்டது.
பின்னர் வந்த தாய்லாந்து மன்னர்களால் இந்த அடுக்குத் தூபி விரிவாக்கப்பட்டு, அழகிய தங்க புத்தர் சிலை நிறுவப்பட்டது.
வெளி இணைப்புகள்
பகுப்பு:தாய்லாந்து புத்த கோயில்கள் பகுப்பு:பௌத்த யாத்திரைத் தலங்கள்
நிலைத்த பரவல்
நிலைத்த பரவல் அல்லது காலம்சாராப் பரவல் (Stationary distribution) என்பது பின்வருவனவற்றில் ஒன்றாக இருக்கும்:
பிற துறை பயன்பாட்டைக் கருதினால், நிலைத்த பரவல் ஆனது மாறாப் பரவலுக்கு சமமாகவும், நிகழ்தகவு மற்றும் புள்ளியியலில் வெவ்வேறு பொருள் கொண்டதாகவும் பயன்படுத்தப்படுகிறது.
ஒரு அணி அல்லது செயலின் மீதான எந்த ஒரு மாற்றமும் ஏற்படாத தன்மை  நிலைத்த பரவல் என்கிறோம். இது ஒத்தாக அமைய வேண்டியதில்லை. மேலும் மாறா பரவல், சிறப்பு திசையிலி வெக்டரும் (ஐகென் திசையன்), அதன் சிறப்பு மதிப்புகள் (ஐகென் மதிப்பு) 1 ஐக் கொண்டதாக அமைகிறது.
பகுப்பு:கணிதம் பகுப்பு:வேலூர் மாவட்ட ஆசிரியர்கள் தொடங்கிய கட்டுரைகள்
டி. பி. எஸ். ஜெயராஜ்
டேவிட் ஜெயராஜ் (David Jeyaraj, பிறப்பு: மே 21,1954) கனடாவில் வசிக்கின்ற அரசியல் சார்பில்லாத ஒர் ஆங்கில ஊடகவியலாளர் ஆவார். ஆரம்பத்தில் இலங்கையில் வீரகேசரியில் பணியாற்றியவர். இவருடைய கட்டுரைகள் D.B.S Jeyaraj எனும் பெயரில் வெளிவருகின்றன. இலங்கைத் தமிழரான இவருடைய கட்டுரைகள் சண்டே லீடர், இந்து, புரொண்ட்லைன் ஆகிய பத்திரிகைகளில் வெளிவந்துள்ளன. தற்போது Transcurrents எனும் ஒரு வலைப்பதிவையும் பேணிவருகின்றார். பிபிசி மற்றும் கனேடிய வானொலி என்பவற்றில் இலங்கை தொடர்பான அரசியல் அலசல்களில் பங்குபற்றி வருகின்றார். தமிழ், ஆங்கிலம் ஆகிய இரு மொழியிலும் புலமை பெற்ற மிகச் சொற்பமான இலங்கைத் தமிழ் ஊடகவியலாளர்களில் இவரும் ஒருவர்.
வெளி இணைப்புக்கள்
பகுப்பு:1954 பிறப்புகள் பகுப்பு:யாழ்ப்பாணக் கல்லூரி பழைய மாணவர்கள் பகுப்பு:கனேடியத் தமிழ் நபர்கள் பகுப்பு:வாழும் நபர்கள் பகுப்பு:இலங்கை மெதடிசக் கிறித்தவர்கள் பகுப்பு:இலங்கைத் தமிழ் ஊடகவியலாளர்கள்
சகாரன்பூர் மாவட்டம்
சகாரன்பூர் மாவட்டம், உத்தரப் பிரதேசத்தில் உள்ள மாவட்டங்களில் ஒன்று.
அரசியல்
இந்த மாவட்டத்தை பேஹட், சகாரன்பூர் நகர், சகாரன்பூர், தேவ்பந்து, ராம்பூர் மனிஹாரன், நகுட், கங்கோஹ் ஆகிய சட்டமன்றத் தொகுதிகளாகப் பிரித்துள்ளனர். இந்த மாவட்டம் சகாரன்பூர், கைரானா ஆகிய மக்களவைத் தொகுதிகளில் சேர்க்கப்பட்டுள்ளது.
சான்றுகள்
பகுப்பு:உத்தரப் பிரதேசத்தில் உள்ள மாவட்டங்கள் பகுப்பு:சகாரன்பூர் மாவட்டம்
ஐதராக்சிபியூட்ரிக் அமிலம்
ஐதராக்சிபியூட்ரிக் அமிலம் (Hydroxybutyric acid) என்பது நான்கு கார்பன் அணுக்களைக் கொண்டதும், ஐதராக்சில் மற்றும் கார்பாக்சிலிக் அமில வேதி வினைக் குழுக்கள் இரண்டையும் கொண்டுள்ளதும் ஆன ஒரு கரிமச் சேர்மம் ஆகும். இச்சேர்மமானது பியூட்ரிக் அமிலத்தின் வழிப்பொருள்களாக பார்க்கப்படலாம். ஐதராக்சிபியூட்ரிக் அமிலத்தின் கார்பாக்சிலேட்டு எதிரயனி மற்றும் எசுத்தர்கள் ஐதராக்சிபியூட்ரேட்டுகள் எனப்படுகின்றன.
இச்சேர்மத்திற்கு மூன்று மாற்றியங்கள் உள்ளன. அவை இரண்டு வேதி வினைக் குழுக்களுக்கு இடையிலான தூரத்தால் வேறுபடுகின்றன:
alt=Skeletal formula of butyric acid with the alpha, beta, and gamma carbons marked|மையம்|thumb|300x300px| ஆல்பா, பீட்டா மற்றும் காமா கார்பன்களுடன் குறிக்கப்பட்ட பியூட்ரிக் அமிலத்தின் கரியணுத்தொடர் வாய்ப்பாடு
வெளி இணைப்புகள்
பகுப்பு:பியூட்டைரேட்டுகள் பகுப்பு:ஐதராக்சி அமிலங்கள்
புற ஊதாக் கதிர்
thumbnail|right|300px| அப்போலோ-16 என்னும் விண்கலத்தில் இருந்து, விண்ணோட்டிகள், நில உலகை, நிலாவில் இருந்து எடுத்த புற ஊதாக் கதிர் படம்.
புற ஊதாக் கதிர் (ultraviolet light) என்பது கண்களால் பார்த்து பெரும்பாலும் உணரமுடியாத மின்காந்த ஒளி அலைகள் ஆகும். சூரிய ஒளியின் நிறமாலையில் (Spectrum) கண்ணுக்குப் புலப்படுகின்ற சிவப்பு முதல் ஊதா வரையான கதிர்களின் ஒழுங்கில், ஊதாக்கதிர்களுக்கு அப்பால் இருப்பதால் இது புற ஊதாக் கதிர் எனப்படுகின்றது. புற ஊதாக்கதிர் 10 நா.மீ முதல் 400 நா.மீ வரையிலான அலைநீளத்தைக் கொண்டுள்ளது. கண்களுக்குப் புலனாகும் ஓளி அலைகளைக் காட்டிலும் இது அதிகமாகவும் எக்சு கதிர்களைக் காட்டிலும் குறைவானதாகவும் உள்ளது. சூரியனிலிருந்து வரும் ஒட்டு மொத்த ஒளியில் 10% ஒளி புற ஊதாக்கதிரினால் ஆனதாகும். மின் விற்பொறி மற்றும் பாதரச ஆவி விளக்குகள், தோல் பதனிடு விளக்குகள், நீளலை புறஊதா விளக்குகள்   போன்ற சிறப்பு விளக்குகளைப் பயன்படுத்தியும் புற ஊதாக்கதிர்களை உருவாக்கலாம். அணுக்களை அயனியாக்கும் ஆற்றல் இதன் ஒளியணுக்களுக்கு இல்லை என்பதால் ஓர் அயனியாக்கக் கதிர்வீச்சாக புற ஊதாக்கதிர் கருதப்படுவதில்லை. ஆனாலும் நீளலை புற ஊதா கதிர்வீச்சு இரசாயன வினைகளில் பங்கேற்கிறது. பல பொருட்களை ஒளிர அல்லது உடனொளிரச் செய்கிறது. இதன் விளைவாக, எளிமையான வெப்ப விளைவுகளைக் காட்டிலும் புற ஊதாக்கதிரின் உயிரியல் விளைவுகள் அதிகமானவையாக உள்ளன. மற்றும் இக் கதிர்வீச்சின் பல நடைமுறை பயன்பாடுகள் கரிம மூலக்கூறுகளுடன் கொண்ட தொடர்புகளிலிருந்து பெறப்படுகின்றன.
தோலின் நிறம் கருத்தல், முகச்சுருக்கங்கள் வேனிற்கட்டிகள் மற்றும் தோல் புற்றுநோய் போன்றவை புற ஊதாக்கதிர் பாதிப்புகளாகும். பூமியின் வளிமண்டலத்தில் இருந்து வரும் புற ஊதாக்கதிர் வடிகட்டப்படாவிட்டால், சூரியனின் புறஊதா கதிர்வீச்சால் வாழும் உயிர்னங்கள் கடுமையாகப் பாதிக்கப்படுகின்றன. 121 நானோமீட்டருக்கும் குறைவான அலைநீளம் கொண்ட விளிம்புநிலை புற ஊதாக்கதிர் அதிக ஆற்றல் கொண்டதாக உள்ளது. இது பூமியை அடைவதற்கு முன்னரே ஈர்க்கப்படுகிறது மனிதர்கள் உட்பட பெரும்பாலான முதுகெலும்பிகளின் எலும்பு வலுவடைவதற்கு காரணமான வைட்டமின் டி உருவாகுவதற்கு புற ஊதாக்கதிரும் காரணமாகும். புற ஊதாக்கதிர்களால் நமக்கு நன்மை, தீமை ஆகிய இரண்டு விளைவுகளும் ஏற்படுகின்றன.
புற ஊதாக் கதிர்கள் பெரும்பாலான மனிதர்களின் கண்களுக்குத் புலப்படுவதில்லை. மனித கண்களில் உள்ள லென்சு பொதுவாக 320 முதல் 290 வரை அதிர்வெண் கொண்ட ஒளியலைகளை வடிகட்டுகின்றன. மேலும் மனிதர்களின் கண்களில் புற ஊதாக் கதிர்களின் வண்ணமேற்பு தகவமைப்புகள் இல்லை. குழந்தைகள் மற்றும் இளைஞர்களால் சில சிறப்பு நிகழ்வுகளில் சுமார் 310 நானோ மீட்டர் அலைநீள புற ஊதாக்கதிர்களை காணமுடிகிறது. விழிவில்லை இல்லாத மனிதர்கள் அல்லது மாற்று விழிவில்லை பொருத்தப்பட்ட மனிதர்களால் இக்கதிர்களைக் காணமுடிகிறது. . சில பூச்சிகள், பறவைகள், பாலுட்டிகளின் கண்களுக்கும் புற ஊதாக் கதிர்கள் புலப்படுகின்றன.
கண்டுபிடிப்பு
சூரிய ஒளி படும்போது வெள்ளி உப்புக்கள் கருமையாக மாறின. புற ஊதா கதிர்வீச்சு கண்டுபிடிப்பு அந்த கவனிப்பு தொடர்புடையதாக இருந்தது. 1801 ல், செருமன் இயற்பியலாளர் யோகன் வில்லெம் ரிட்டர் வெள்ளி குளோரைடு நனைத்த காகிதத்தை ஊதா நிறத்திற்கு அப்பால் உள்ள கதிர்கள் ஊதா நிறக்கதிரை விட வேகமாக கருமையாக்குவதாக கண்டுபிடித்தார். இவற்றின் வேதியியல் கூறுகளை வலியுறுத்த மற்றும் " வெப்ப கதிர்களில் " இருந்து வேறுபடுத்த இவற்றை அவர் "ஆக்சிசனேற்றக் கதிர்கள்" என்று அழைத்தார். எளிமையான " இரசாயன கதிர்கள் " என்ற பதம் விரைவில் ஏற்றுக்கொள்ளப்பட்டு அது 19ஆம் நூற்றாண்டு முழுவதும் பிரபலமாக இருந்தது. பின்னர் இரசாயன மற்றும் வெப்ப கதிர்களுக்கு பதிலாக முறையே, புற ஊதா மற்றும் அகச்சிவப்பு கதிர் ஆகிய பதங்கள் உபயோகப்படுத்தப்படலாயின. 200 நானோமீட்டருக்கும் கீழே அலைநீளம் கொண்ட புற ஊதா கதிரின் கண்டுபிடிப்பு செருமன் இயற்பியலாளர் விக்டர் சூமானால் 1893 ல் செய்யப்பட்டது. இது கடுமையாக காற்று மூலம் உறிஞ்சப்படுவதால் வெற்றிட புற ஊதா என்று அழைக்கப்பட்டது.
சூரிய ஒளியிலிருந்து வரும் புற ஊதா கதிர்வீச்சின் தாக்கம் மனித உடல்நலனில் பல்வேறு விளைவுகளை உண்டாக்குகிறது. மேலும் ஒளிரும் விளக்குகளால் உண்டாக்கும் ஆரோக்கியக் கேடுகளுடனும் இது தொடர்பு கொண்டுள்ளது. அதிகப்படியான சூரிய வெளிச்சம் உடலின் மீது விழுவது தீங்கு விளைவிக்கும், ஆனால் இவ்வொளியை மிதமாக அளவுக்கு உடல் பெற்றால் நன்மை விளைகிறது.
வகைகள்
புற ஊதாக்கதிரின் மின்காந்த நிழற்பட்டையை பல்வேறு வகைகளில் பிரிக்கலாம். solar irradiances கண்டறிவதற்கான ஐ.எசு.ஓ (ISO-21348) பின்வரும் வரம்புகளை விவரிக்கிறது:
காற்று மூலம் கடுமையாக உறிஞ்சப்படுவதால் வெற்றிட புற ஊதா கதிர்களுக்கு அவ்வாறு பெயரிடப்பட்டது. இதனால் இது வெற்றிடத்தில் பயன்படுத்தப்படுகிறது. இவ்வகை கதிர்களின் அலைநீளமான 150 – 200 நானோமீட்டரில் முக்கியமான உறிஞ்சி காற்றிலுள்ள ஆக்சிசன் தான். அதனால் ஆக்சிஜன் இல்லா சூழலில் (பொதுவாக சுத்தமான நைட்ரசன்), இது பயன்படுத்தப்படுகிறது.
ஒளி மூலங்களின் பயன்பாடுகள்
*லேசர்கள்
பொருளறிவியல் பயன்கள்
தொடக்கக்கால இனப்பெருக்க புரதங்கள் மற்றும் நொதிகளின் பரிணாம வளர்ச்சி, பரிணாம கோட்பாட்டின் நவீன மாதிரிகளுக்கு புற ஊதா கதிர்வீச்சு காரணமாகிறது.
மேற்கோள்கள்
பகுப்பு:மின்காந்த அலைகள் பகுப்பு:மின்காந்த நிழற்பட்டை
செயற்கை சிறுநீரகம்
சிறுநீரகம் உயிர் வாழ மிகவும் அவசியம். நோய் தொற்று, வயது, காயம்படுதல், சிறுநீரகத்திற்கு செல்லும் இரத்தத்தின் அளவுகுறைதல், ஆகியவை சிறுநீரகத்தின் செயல்பாட்டை குறைக்கும். இதன் விளைவாக உடலில் நச்சு கழிவுகள் அதிகமாகும். இது மரணத்திற்கே வழிவகுக்கும்.
செயற்கை சிறுநீரகம்:
சிறுநீரகம் செயலிழந்தால் செயற்கை சிறுநீரகம் உயிர் காக்க பயன்படும். செயற்கை சிறுநீரகம் என்பது டயாலிசிஸ் எனும் முறையில் இரத்தத்தில் உள்ள கழிவு பொருள்களை நீக்கும் கருவியாகும். செயற்கை சிறுநீரகம் ஒரு புறம் மட்டுமே ஊடுருவி செல்லும் படலம் கொண்ட சிறு குழல்களை கொண்டதாகும். இதை டயலாசிங் என்னும் பிரிப்பு திரவத்தில் இனைக்கப்படும். இத்திரவம் இரத்தத்தில் உள்ள அதே அளவு சவ்வூடு பரவல் அழுத்தத்தைக் கொண்டிருக்கும். நோயாளியின் இரத்தம் இக்குழல்களின் வழியாக செலுத்தப்படும்போது, இச்செயல்பாட்டில் இரத்தத்தில் உள்ள கழிவு பொருள்கள் ஊடுருவல் முறையில் வெளியேற்றப்படும். கழிவு நீக்கம் செய்யப்பட்ட இரத்தம் மீண்டும் .நோயாளியின் உடலில் செலுத்தப்படும். இச்செயல்பாடு சிறுநீரகத்தின் செயல்பாட்டை ஒத்திருக்கிறது. இச்செயல்முறையில் சிறுநீரகத்தால் செயல்படும் 'மீண்டும் திரும்ப உறிஞ்சுதல்' மட்டும் நடைபெற இயலாது. சாதரணமாக நல்ல உடல் நிலையில் உள்ள மனிதரில் நாளொன்றுக்கு 180 லிட்டர் இரத்தம் சிறுநீரகத்தால் வடிகட்டப்படுகிறது. இதிலிருந்து நாளொன்றுக்கு 1-1.5 லிட்டர் அளவு கழிவு பொருள்கள் அடங்கிய நீர் சிறுநீராக வெளியேற்றப்படுது.
மேற்கோள்
பகுப்பு:சிறுநீரகவியல்
கொட்டாரக்கர ஸ்ரீதரன் நாயர்
கொட்டக்கார ஸ்ரீதரன் நாயர் என்பவர் ஒரு மலையாள நடிகர் ஆவார்.
திரைப்படங்கள்
பகுப்பு:மலையாளத் திரைப்பட நடிகர்கள் பகுப்பு:வாழும் நபர்கள் பகுப்பு:1922 பிறப்புகள் பகுப்பு:1986 இறப்புகள் பகுப்பு:கேரள மாநில திரைப்பட விருது வென்றவர்கள்
ஜமுய்
ஜமுய் என்பது இந்திய மாநிலமான பீகாரின் ஜமுய் மாவட்டத்தில் உள்ள ஒரு நகரம் மற்றும் நகராட்சி ஆகும். இது ஜமுய் மாவட்டத்தின் மாவட்ட தலைமையகம் ஆகும். 1991 ஆம் ஆண்டு பிப்ரவரி 21 அன்று முங்கேர் மாவட்டத்தில் இருந்து பிரிந்ததன் பின்னர் ஜமுய் ஒரு மாவட்டமாக உருவாக்கப்பட்டது.
சொற்பிறப்பியல்
ஜமுய் மாவட்டத்தின் பெயரின் தோற்றம் குறித்து வரலாற்றாசிரியர்களால் குறிப்பிடப்பட்ட இரண்டு முக்கிய கருதுகோள்கள் காணப்படுகின்றன. முதல் கருதுகோளின்படி வர்தமான் மகாவீராவின் 'சர்வ விஞ்ஞானம்' (கெவாலா ஞானத்தை) அடைவதற்கான இடமான "ஜம்பியா கிராம்" அல்லது "ஜ்ரிபிகிராம்" கிராமத்திலிருந்து ஜமுயின் பெயர் உருவானது என்று கருதப்படுகின்றது. மற்றொரு கருதுகோளின்படி ஜமுய் என்ற பெயர் ஜம்புவானியில் இருந்து உருவானது என்று நம்பப்படுகின்றது.
புவியியல்
ஜமுய் நகரம் 24.92 ° வடக்கு 86.22 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 78 மீட்டர் (255 அடி) உயரத்தைக் கொண்டுள்ளது.
டெல்லி-ஹவுரா இரயில் பாதை மலாய்பூரில் இருந்து 3 கிலோமீற்றர் (1.9 மைல்) தொலைவில் உள்ளது. (மலாய்பூர் ரயில் நிலையம் ஜமுய் ரயில் நிலையம் என்றும் அழைக்கப்படுகிறது) ஜமுய் நாட்டின் பிற பகுதிகளுடன் சாலை வழியாக நன்கு இணைக்கப்பட்டுள்ளது. பாட்னாவில் உள்ள லோக் நாயக் ஜெயபிரகாஷ் விமான நிலையம் சுமார் 161 கிலோமீற்றர் (100 மைல்) தொலைவிலும், கயா விமான நிலையம் 136 கிலோமீற்றர் (85 மைல்) தொலைவில் உள்ளது.
பீகார்-ஜார்கண்ட் எல்லையில் அமைந்துள்ள ஜமுய் மலைகளால் சூழப்பட்டுள்ளது. 17 கிலோமீட்டர் (11 மைல்) தொலைவில் அமைந்துள்ள கிதவ்ர் நகரம் பிரித்தானிய ஆட்சியின் போது மன்னர்களின் இடமாக இருந்தது. அக் காலத்தில் இருந்த பல கட்டிடங்கள் இன்றும் உள்ளன. கிடாரில் உள்ள மிண்டோ டவர் அந்தக் காலத்திலிருந்து கட்டிடக்கலைக்கு ஒரு பிரதான எடுத்துக்காட்டு ஆகும். சமண மதத்தின் தோற்றம் தொடர்பான பல இடங்களைக் கொண்டிருப்பதற்காக ஜமுய் மாவட்டம் அறியப்படுகிறது.
மைக்கா, நிலக்கரி, தங்கம் மற்றும் இரும்புத் தாது உள்ளிட்ட வளங்களை இந்த மாவட்டம் பயன்படுத்தவில்லை.
புள்ளிவிபரங்கள்
2011 ஆம் ஆண்டு இந்திய மக்கட் தொகை கணக்கெடுப்பின்படி ஜமுய் நகரத்தின் மக்கட் தொகை 87,357 ஆகும். மொத்த மக்கட் தொகையில் ஆண்கள் 52.6% வீதமும், பெண்கள் 47.26% வீதமும் உள்ளனர். 1000 ஆண்களுக்கு 912 பெண்கள் என்ற பாலின விகிதத்தைக் கொண்டுள்ளது. ஜமுய் நகர சராசரி கல்வியறிவு விகிதம் 64.33% ஆகும். தேசிய சராசரியான 74.04% ஐ விடக் குறைவாகும். ஆண்களின் கல்வியறிவு 57.39% வீதமாகவும், பெண்களின் கல்வியறிவு 42.6% வீதமாகவும் காணப்படுகின்றது. ஜமுயின் மொத்த மக்கட் தொகையில் 16.22% வீதமானோர் ஆறு வயதிற்கு உட்பட்டவர்கள் ஆவார்கள்.
பொருளாதாரம்
2006 ஆம் ஆண்டில் பஞ்சாயத்து ராஜ் அமைச்சகம் இந்திய நாட்டின் 640 மாவட்டங்களில் 250 மிகவும் பின்தங்கிய மாவட்டங்களில் ஒன்றாக ஜமுய் மாவட்டத்தை அறிவித்தது. தற்போது பின்தங்கிய பிராந்திய மானிய நிதி திட்டத்திலிருந்து (பி.ஆர்.ஜி.எஃப்) நிதிபெறும் பீகாரில் உள்ள 36 மாவட்டங்களில் இதுவும் ஒன்றாகும்.
மேற்கோள்கள்
பகுப்பு:பீகார் மாநிலத்திலுள்ள ஊர்களும் நகரங்களும்
முப்பத்திரண்டு உத்திகள்
நூலாக்க உத்திகள் 32. அவற்றை 3 நூல்கள் தெரிவிக்கின்றன. தொல்காப்பியம் நன்னூல் பாடலனார்
பன்னிகுளம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
முப்பத்திரண்டு உத்திகள்
நன்னூல்
முப்பத்திரண்டு உத்திகள் நூலில் இருத்தல் வேண்டும் என நன்னூல் சிலவகை உத்திகளைப் பட்டியலிட்டுள்ளது. அவை,
பன்னிகுளம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முப்பத்திரண்டு உத்திகள்
நன்னூல்
1.சொல்லித் தொடங்குதல் வேண்டும்.<Br> 2. காரண காரிய முறைப்படி இயல்களை வைத்தல் வேண்டும்.<Br> 3. நூலில் கூறக்கருதும் பொருள்களை தொகுத்துக் கூறுதல் வேண்டும்.<Br> 4. பின்னர் அவற்றைவகுத்துக் காட்டுதல் வேண்டும்.<Br> 5. கூறவந்த கருத்தை மேலோர் கூறியுள்ளவாறு முடித்துக்காட்ட வேண்டும்.<Br> 6. தான் கூறும் கருத்துக்கு இலக்கியத்தின் இடம் கூறுதல் வேண்டும்.<Br> 7. முன்னோர் கூறிய கருத்துகளை பொருத்தமான இடங்களில் எடுத்தாள வேண்டும்.<Br> 8. பிறருடைய கோட்பாடுகளையும் எடுத்துக் கூறுதல் வேண்டும்.<Br> 9. சொற்களின் பொருள் விளக்க உருபுகளை விரித்துக் கூறுதல் வேண்டும்.<Br> 10. ஒன்றோடொன்று தொடர்புடைய சொற்களை இணைத்துக் கூறுதல் வேண்டும்.<Br> 11. இருபொருள்படக் கூறுதல் வேண்டும்.<Br> 12. காரணம் விளங்காமல் கூறப்பட்டதை காரணம் கூறி முடிக்க வேண்டும்.<Br> 13. ஒரு பொருளுக்குரிய இலக்கணத்தை ஒப்புமைப்படுத்தி உறுதிப்படுத்துதல் வேண்டும்.<Br> 14. உறுதிப்படுத்திய இலக்கணத்தை பிறவிடங்களிலும் பயன்படுத்துமாறு தொடர்புபடுத்துதல் வேண்டும்.<Br> 15. வழக்கொழிந்தவற்றை விலக்குதல் வேண்டும்.<Br> 16. தற்காலத்தில் வழக்குக்கு வந்தப் புதுமைகளை ஏற்புடையது எனில் ஏற்றுக் கொள்ள வேண்டும்.<Br> 17. பின்னால் இவை தேவைப்படும் என்றுணர்ந்து அவற்றை முன்கூட்டியே சொல்வது வேண்டும்.<Br> 18. ஒரு பொருளுக்கு கருவியாய் அமையவேண்டியதை பின்னால் நிறுத்திக் காட்டுதல் வேண்டும்.<Br> 19. வெவ்வெறு வேறுபட்ட கருத்துகளையும் எடுத்துக் காட்டல் வேண்டும்.<Br> 20. அவ்வாறு வேறுபடும் கருத்துகளை தொகுத்துக் கூறல் வேண்டும்.<Br> 21. இறுதியில் சொல்லப் போவதை முற்பகுதியில் சொல்ல நேர்ந்தால் அது பின்னர் விளக்கப்படும் என்று கூறுதல் வேண்டும்.<Br> 22. முற்பகுதியில் கூறப்பட்டதை பிற்பகுதியில் மீண்டும் சொல்ல நேர்ந்தால் முன்னரே கூறப்பட்டது என்று கூறுதல் வேண்டும்.<Br> 23. மாறுபட்ட இரண்டு கருத்துகளில் ஏதாவதொன்றை துணிந்து ஏற்க வேண்டும்.<Br> 24. மேற்கோள்கள் எடுத்துக்காட்ட வேண்டும்.<Br> 25. தான் சொல்ல வந்ததை மேற்கோளுடன் பொருத்திக் காட்ட வேண்டும்.<Br> 26. ஐயத்திற்கு இடமின்றி சொல்லவந்த கருத்தை உரைக்க வேண்டும்.<Br> 27. சொல்லாமல் விட்டவற்றிற்கும் காரணம் கூறுதல் வேண்டும்.<Br> 28. பிறநூல்களின் முடிவுகளை ஏற்றுக் கொள்ள வேண்டும்.<Br> 29. தன்னுடைய புதிய கருத்துகளை பலவிடங்களில் எடுத்துச் சொல்லுதல் வேண்டும்.<Br> 30. சொற்பொருள் விளக்கத்தையும் அங்கேயே கொடுத்திடல் வேண்டும்.<Br> 31. ஒத்த கருத்துக்கள் உடையனவற்றை ஓரிடத்தில் வகைப்படுத்த வேண்டும்.<Br> 32. மேலும் ஆராய்வதற்குரிய எல்லைகளை எடுத்துக்காட்டுதல் வேண்டும்.
வெளி இணைப்புகள்
பகுப்பு:நன்னூல்
மேல் சாங்கி தொடருந்து நிலையம்
மேல் சாங்கி தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	கிழக்குப் 	பகுதியில்	மேல் சாங்கி 	பகுதியில் அங்குள்ள மக்களுக்குச் சேவைசெய்கிறது. நகர்மையம் வழித்தடத்தில் இது	முப்பத்தி மூன்றாவது	தொடருந்துநிலையமாகும். இது	தெம்பினிஸ் கிழக்கு தொடருந்து நிலையம் மற்றும்	எக்ஸ்போ தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளைக் கொண்ட இந்தத் தொடருந்து நிலையத்தில் ஒன்றில் புக்கிட் பாஞ்சாங் தொடருந்து நிலையம் நோக்கியும் மற்றொன்றில் எக்ஸ்போ தொடருந்து நிலையம் நோக்கியும் ரயில்கள் பயணிக்கின்றன.
பகுப்பு:சிங்கப்பூர் ரயில் நிலையங்கள்
அர்கா அன்மோல் மாம்பழம்
அர்கா அன்மோல் என்பது ஒரு கலப்பு ஒட்டு இரகமாகும். இது அல்போன்சா மற்றும் ஜனார்தன் பசந் இரகங்களைக் கொண்டு இனச்சேர்கை மூலம் உருவான மா வகையாகும். இம்மரம் ஆண்டு தோறும் சீரான விளைச்சல் தரக்கூடியது. மிக நல்ல இருப்புத்தன்மைக் கொண்டதால் நீண்டதொலைவுக்கு எடுத்துச்செல்லலாம். பஞ்சு சதை இல்லாததால் ஏற்றுமதி இரமாக உள்ளது. இனிப்பும் புளிப்பும் கலந்த சுவை உடையது. சீரான ஆறஞ்சு நிறச்தைப்பற்றுக் கொண்டது.
உசாத்துணை
ஆறாவது அகில இந்திய மாங்கனி விழா மலர், கிருட்டிணகிரி, தர்ம்புரி மாவட்டத்திற்கேற்ற மா இரகங்கள். கட்டுரை.
பெரிய பூனைகளின் பட்டியல்
பெரிய பூனைகளின் பட்டியல் (List of largest cats) இதுவாகும். இதில் தற்போதுள்ள 10 மிகப்பெரிய பெலிடே சிற்றினங்கள் உள்ளடக்கப்பட்டுள்ளன. இவை பதிவுசெய்யப்பட்ட காட்டு விலங்குகளில் அதிகபட்ச எடை மற்றும் அளவு ஆகியவற்றின் அடிப்படையில் வரிசைப்படுத்தப்பட்டுள்ளன. சிங்கப்புலி அல்லது டைகன் போன்ற பூனை கலப்பினங்கள் இப்பட்டியலில் இடம்பெறவில்லை.
மேற்கோள்கள்
பகுப்பு:பூனைகள் பகுப்பு:பாலூட்டிகள்
ரிச்சாட் கிறிஸ்தோபர் ஹரிங்டன்
ரிச்சாட் கிறிஸ்தோபர் ஹரிங்டன் (Richard Christopher Carrington) என்பவர் ஓர் ஆங்கிலேய அமெச்சூர் வானியலாளர் ஆவார். 1859 ஆம் ஆண்டில் சூரிய நடுக்கம் தொடர்பாக வானியல் அவதானிப்புக்களில் இவர் ஈடுபட்டார். இச்சூரிய நடுக்கத்தினால் பூமிக்கும் அதிலுள்ள சோதிக்கும் ஏற்படக் கூடிய ஆபத்துக்கள் மற்றும் பாதிப்புக்கள் பற்றிய கருத்துக்களை இவர் வெளியிட்டதுடன்.1863 ஆம் ஆண்டில் சூரியனின் வேறுபட்ட சுழற்சியினையும் பல்வேறு சூரியப்புள்ளிகளையும் இவர் அவதானித்தார். அத்துடன் இவர் அரச வானியல் சமூகத்தின் தங்கப் பதக்க விருதினையும் லலன்டே பரிசினையும் பெற்றுள்ளார். 1826 ஆம் ஆண்டில் மே மாதம் 26 ஆம் திகதி இங்கிலாந்தின் லண்டனில் உள்ள செல்சீ எனும் இடத்தில் பிறந்த இவர் 1875 ஆம் ஆண்டு நவம்பர் மாதம் 27 ஆம் திகதி தனது 49 ஆம் வயதில் இறந்தார்.
மேற்கோள்கள்
பகுப்பு:வானியலாளர்கள் பகுப்பு:1826 பிறப்புகள் பகுப்பு:1875 இறப்புகள் பகுப்பு:ஆங்கிலேய வானியலாளர்கள்
எடை
{{multiple 222 a2 ஒரு பொருளின் எடை (இலங்கை வழக்கு:நிறை) என்பது அந்த பொருளின் மீது ஈர்ப்பின் காரணமாக ஏற்படக்கூடிய விசையாகும். விதி மற்றும் வர்த்தகத்தின் படி, ஒரு குறிப்பிட்ட பொருளின் எடை என்பது அதன் திணிவைக் குறிக்கலாம். எனினும் அறிவியலில் எடைக்கும் திணிவுக்கும் பெரும் வித்தியாசம் உள்ளது.aa அதன் பரும அளவு (ஒரு அளவீட்டு அளவு), பெரும்பாலும் இட்டாலிக் எழுத்தான W ஆல் குறிக்கப்படும். {{nowrap|1=W = mg}} எனும் வாய்ப்பாட்டின் படி எடை என்பது ஒரு பொருளின் மீது புவி (அல்லது வேறு பொருட்கள்0 கொடுக்கும் வி2சை= பொருளின் திணிவு* புவியீர்ர்ப்2பு ஆர்முடுகல் (புவியில்). எடை என்பது இழுவை மற்றும் தள்ளுகை போல ஒரு வகை விசையே ஆகும். எனவே இதனை விசையை அளக்கும் அலகான நியூட்டனாலேயே அளவிடுவர். புவியில் ஈர்ப்பால் விளையும் ஆர்முடுகல் 9.8 ms{{sup|−2}} ஆகையால் புவியில் ஒரு கிலோகிராம் திணிவுள்ள ஒரு பொருளின் எடை கிட்டத்தட்ட 9.8 N ஆகும்.
இரு வேறு கருத்துக்களுடைய இரு வேறு சொற்களான திணிவையும், எடையையும் ஒன்22றென பலர் குழம்பிக் கொள்கின்றனர். அடிப்படையில் எடை ஒரு விசையாகும். எனினும் திணிவு விசையல்ல.
வரையறைகள்
2
ஈர்ப்பு வரையறை
அறிமுக இயற்பியல் உரைநூல்களில் மிகவும் பொதுவாக எடைக்கு காணப்படும் வரையறையானது, ஒரு உடல் அமைப்பு மீது ஈர்ப்பு விசை செலுத்தும் விசையே எடை என வரையறுக்கிறது. இது பெரும்பாலும் W = mg என்ற சூத்திரத்தால் வெளிப்படுத்தப்படுகிறது. இங்க W என்பது எடை, m பொருளின் நிறையையும், g என்பது ஈர்ப்பு முடுக்கத்தையும் குறிக்கிறது.
எடைக்கும் திணிவுக்குமிடையிலான வேறுபாடுகள்
எடையும் திணிவும் ஒன்று போலத் தென்பட்டாலும் இரண்டுக்குமிடையில் பெரும் வேறுபாடுகள் உள்ளன. திணிவு என்பது அனைத்துப் பொருட்களினதும் அடிப்படைப் பண்பாகும். திணிவு ஒரு பொருளின் அளவாகும். எனினும் எடை என்பது ஒரு பொருள் மீது இன்னொரு பொருள் ஈர்க்கும் விசையாகும். எடை ஈர்ப்பு விசையால் உண்டாவது. ஈர்ப்பு விசை திணிவால் உண்டாவது. உதாரணமாக 10 kg திணிவுள்ள பொருள் மீது புவி பிரயோகிக்கும் 98N (9.8ms−2 * 10 kg=98N) விசையே எடையாகும்.
திணிவு இடத்துக்கிடம் மாறுபடாது. ஒரு பொருள் எவ்விடத்திலிருந்தாலும் அது அடக்கும் சடப்பொருள் மாறாது- எனவே திணிவும் மாறாது. எனினும் எடை இடத்துக்கிடம் மாறுபடும் இயல்புடையது. பூமியில் இடத்துக்கிடம் புவியீர்ப்பு ஆர்முடுகலில் சிறிய 0.5% வித்தியாசம் காணப்படுகின்றது. பின்வரும் அட்டவணை அவ்வாறு சில இடங்களிலுள்ள புவியீர்ப்பு ஆர்முடுகல் வேறுபாடுகளைக் காட்டுகின்றது. எனவே ஒரு பொருளின் எடை இவ்விடங்களுக்கிடையில் சிறிய வேறுபாட்டைக் காட்டும். எனினும் திணிவு எவ்விடத்திலும் மாற்றமடையாது.
ஒருவரது புவியில் உள்ள எடையை விட சந்திரனில் எடை குறைவாகும். எனினும் இரு இடங்களிலும் அவரது திணிவு சமமாகும்.
சார்பு எடை
இடத்துக்கிடம் ஈர்ப்பு விசையால் உண்டுபண்ணப்படும் ஆர்முடுகல் வேறுபடுவதால், அண்டத்தில் ஒவ்வொரு அண்டப்பொருளும் வேறு பொருட்களில் வெவ்வேறளவான எடையை உருவாக்குகின்றன. புவியிலுள்ள எடையை விட சூரியனில் எடை பல மடங்காகும்.
மேற்கோள்கள்
பகுப்பு:இயற்பியல் பகுப்பு:விசைகள்
குளிச்சப்பட்டு பகவதியம்மன் கோயில்
குளிச்சப்பட்டு பகவதியம்மன் கோயில் தமிழ்நாட்டில் தஞ்சாவூர் மாவட்டம், குளிச்சப்பட்டு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தானி அருவி
தானி அருவி (Dhani Waterfall) என்பது பாக்கித்தான் நாட்டில் உள்ள ஆசாத் காசுமீரின் முசாபராபாத்து மாவட்டத்தில் இருக்கும் நீலம் பள்ளத்தாக்கில் அமைந்துள்ள அருவியாகும். முசாபராபாத்து மாவட்டத்தில் இருந்து 38 கிலோமீட்டர் (24 மைல்) தொலைவில் இந்த அருவி உள்ளது. நீலம் பள்ளத்தாக்கில் காணப்படும் மிக உயரமான அருவியும் இதுவேயாகும். கடல் மட்டத்திலிருந்து 1092 மீட்டர் உயரத்தில் (3583 அடிகள்) தானி அருவி உள்ளது. 15 மீட்டர் உயரத்திலிருந்து இங்கு நீர் விழுகிறது. ஒவ்வொரு பருவத்திலும் மார்ச்சு மாதம் முதல் சூன் மாதம் வரை இங்கு நீரோட்டம் நன்றாக இருக்கும். சூலை மாதம் முதல் நீர் மட்டம் குறைவாக இருக்கும். தானி நோசெரி அருவி என்ற பெயராலும் இது அறியப்படுகிறது.
மேற்கோள்கள்
பகுப்பு:பாக்கித்தானின் அருவிகள்
எக்ஸ்போ தொடருந்து நிலையம்
எக்ஸ்போ தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின் கிழக்குப் பகுதியில் எக்ஸ்போ பகுதியில் அங்குள்ள மக்களுக்கு செவைசெய்கிறது. நகர்மையம் வழித்தடத்தில் இது முப்பத்தி நான்காவது தொடருந்துநிலையமாகும்.
மேற்கோள்கள்
பகுப்பு:சிங்கப்பூர் ரயில் நிலையங்கள்
அப்துல் லத்தீப் (அரசியல்வாதி)
thumb|right|200px|அப்துல் லத்தீப் அப்துல் லத்தீப் (பிறப்பு:-சூலை 1, 1936 இறப்பு:- திசம்பர் 17, 2001) தமிழக அரசியல்வாதி ஆவார். இவர் கரூர் மாவட்டம் பள்ளப்பட்டி மஞ்சவல்லியில் பிறந்தார். இந்தியன் யூனியன் முஸ்லிம்லீக்கில் இணைந்து தனது அரசியல் பணியை துவக்கினார். நான்கு முறை வாணியம்பாடி (சட்டமன்றத் தொகுதி) உறுப்பினராகவும், ஒருமுறை சேப்பாக்கம் (சட்டமன்றத் தொகுதி) உறுப்பினராகவும், ஒருமுறை தமிழ்நாடு வக்பு வாரிய தலைவராகவும் மக்கள் பணியாற்றி உள்ளார். இந்தியன் யூனியன் முஸ்லிம்லீக் தமிழ்நாடு பொதுச் செயலாளராகவும், பின்னர் இந்திய தேசிய லீக் அகில இந்திய பொதுச் செயலாளராகவும் தமது இறுதிகாலம் வரை பணியாற்றினார்.
1980 ஆம் ஆண்டு நடைப்பெற்ற சட்டமன்ற தேர்தலில் வாணியம்பாடி சட்டமன்றத் தேர்தலில் போட்டியிட்டு 47.64% வாக்குகளைப் பெற்று தோல்வியை தழுவினார்.2001ல் தற்காலிக சபாநாயகராக பணியற்றினார்.
மேற்கோள்கள்
பகுப்பு:தமிழக அரசியல்வாதிகள் பகுப்பு:இந்திய முஸ்லிம்கள் பகுப்பு:1936 பிறப்புகள் பகுப்பு:2001 இறப்புகள் பகுப்பு:இந்திய ஒன்றிய முசுலிம் லீக் அரசியல்வாதிகள் பகுப்பு:5 ஆவது தமிழ்நாடு சட்டமன்ற உறுப்பினர்கள் பகுப்பு:6 ஆவது தமிழ்நாடு சட்டமன்ற உறுப்பினர்கள் பகுப்பு:9 ஆவது தமிழ்நாடு சட்டமன்ற உறுப்பினர்கள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:12 ஆவது தமிழ்நாடு சட்டமன்ற உறுப்பினர்கள்
கொட்பிரி கிரிப்ஸ்
கொட்பிரி கிரிப்ஸ் (Godfrey Cripps, பிறப்பு: அக்டோபர் 19 1865, இறப்பு: சூலை 27 1943), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும், நான்கு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1892ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியிலும் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1865 பிறப்புகள் பகுப்பு:1943 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
என் வழி தனி வழி (2015 திரைப்படம்)
என் வாழி தனி வழி என்பது 2015 இல் வெளிவந்த இந்திய தமிழ் திரைப்படம் ஆகும். இதனை ஷாஜி கைலாஸ் இயக்கியிருந்தார். இத்திரைப்படத்திற்கு  ஆர்.கே, மீனாட்சி தீட்சித், ராதா ரவி மற்றும் ஆஷிஷ் வித்யார்த்தி ஆகியோர் நடித்திருந்தனர். இந்தத் திரைப்படம் பாலிவுட் படமான அப் தக் சாப்பனின் ரீமேக் ஆகும்.
கதை
ஊழல் அரசியல்வாதிகள் மற்றும் அதிகாரிகளின் மீது நடவடிக்கை எடுக்கும் காவல் அதிகாரியின் கதை.
ஒலிப்பதிவு
இத்திரைப்படத்திற்கு ஸ்ரீகாந்த் தேவா இசை அமைத்திருந்தார்.
வைரமுத்து மற்றும் இளையகம்பன் ஆகியோர் பாடல்களை எழுதியுள்ளனர். 16 டிசம்பர் 2014 அன்று நடிகர் விஜய் ஆர்.கே.வி ஸ்டுடியோவில் வெளியிட்டார்.
மேற்கோள்கள்
பகுப்பு:சிறீகாந்து தேவா இசையமைத்த திரைப்படங்கள் பகுப்பு:மசாலாத் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2015 தமிழ்த் திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:தம்பி ராமையா நடித்த திரைப்படங்கள் பகுப்பு:ரோஜா நடித்த திரைப்படங்கள் பகுப்பு:சிங்கமுத்து நடித்த திரைப்படங்கள் பகுப்பு:தலைவாசல் விஜய் நடித்த திரைப்படங்கள்
லோகி
இது மார்வெல் திரைப் பிரபஞ்சத்தில் அமைக்கப்பட்டுள்ளது. மற்றும் மார்வெல் திரைப் பிரபஞ்சத் திரைப்படங்களின் தொடர்ச்சியைப் பகிர்ந்து கொள்கிறது. இந்த தொடர் 2019 ஆம் ஆண்டு வெளியான அவெஞ்சர்ஸ்: எண்ட்கேம் படத்தின் நிகழ்வுகளுக்குப் பிறகு லோகியின் மாற்று பதிப்பில் ஒரு புதிய காலவரிசை பயணத்தில் நடைபெறுகிறது.
மார்வெல் திரைப் பிரபஞ்ச திரைப்படத் தொடர்களில் நடித்த டாம் ஹிடில்ஸ்டன் என்பவரே மறுபடியும் லோகி என்ற பாத்திரத்தை மறுபரிசீலனை செய்கிறார். இவருடன் ஓவன் வில்சன், சோபியா டி மார்டினோ, குகு ம்பதா-ரா, சாஷா லேன் வுன்மி மொசாகு ஆகிய நடிகர்களும் நடிக்கிறார்கள். லோகி 9 மே 2021 முதல் ஒளிபரப்பானது, மேலும் இது ஆறு அத்தியாயங்களைக் கொண்டிருக்கிறது. இது மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதி தொடர் ஆகும்.
கதை
தோரின் சகோதரரரும் பேராசை மிக்கவருமான லோகி இப்பொத அவெஞ்செர்ஸ் எண்ட் கேம் படத்தின் சம்பவங்களை தொடர்ந்து 2012 இல் கிட்டத்தட்ட அவெஞ்சர்ஸ் அமைப்பினரால் கைது செய்யப்படும் நிலையில் கிடைத்த விண்வெளி அழிவில்லாத கல்லின் சக்தியால் தப்பிச் செல்லும்போது டைம் வெரியன்ஸ் அத்தாரிட்டி என்று செல்லப்படும் கால மாற்றங்களின் அதிகார அமைப்பால் கைது செய்யப்படுகிறார். பின்னர் காலங்களையே கட்டுப்படுத்தி நடக்கப்போகும் சம்பவங்கள் ஒரு நிலைப்பாட்டில் இருக்கும் அளவுக்கு கட்டுப்படுத்தும் அமைப்பு இந்த அமைப்பு என்று அறிந்துகொள்ளும் லோகி அங்கே மோபியஸ் என்பவரின் உதவியால் கால பாதுகாலவர்களில் ஒருவராக மாறுகிறார்.
செல்வி என்ற லோகியின் மாறுபட்ட பரிமாண நகலாக இருக்கும் ஒரு காலத்தை மாற்றும் குற்றவாளியை கைது செய்ய 2075 க்கு பயணிக்கும்போது செல்வியின் உதவியால் லோகி இந்த கால கட்டுப்பாட்டு அமைப்பு‌ என்பது காலத்தை கடந்துபோனவர்களை தடுக்கும் அமைப்பு மட்டும் இல்லை என்றும் லோகியை போல காலத்தில் மிகப்பெரிய மாற்றத்தை செய்தவர்களையே கொண்டுவந்து அவர்களின் நினைவுகளை அழித்து காலத்தின் அதிகாரியாக பணியமர்த்தி வேலை செய்வதையும் அறிந்துகொள்ளும் லோகி மற்றும் செல்விக்கு இந்த உண்மைகளை தனிப்பட்ட முறையில் ஆராய்ந்து அறிந்துகொண்ட மோபியஸ் மற்றும் காலத்தின் முடிவில் இருக்கும் இடத்தில் அடைத்து வைக்கப்பட்ட லோகியின் கால மாற்ற கதாப்பாத்திரங்கள் உதவி செய்யவே லோகி மற்றும் செல்வி காலத்தின் பிண்ணணியில் இருந்து கட்டுப்படுத்திய மனிதரை சந்திக்க முயற்சி செய்வதே பிண்ணனியில் கதைக்களமாக அமைகிறது.
வெளிப்புற இணைப்புகள்
பகுப்பு:டிஸ்னி+ அசல் நிகழ்ச்சிகள் பகுப்பு:அமெரிக்கத் தொலைக்காட்சித் தொடர்கள் பகுப்பு:ஆங்கிலத் தொலைக்காட்சித் தொடர்கள் பகுப்பு:2021 இல் தொடங்கிய தொலைக்காட்சி நிகழ்ச்சிகள் பகுப்பு:மார்வெல் திரைப் பிரபஞ்ச தொலைக்காட்சி தொடர்கள் பகுப்பு:மார்வெல் திரைப் பிரபஞ்சம்: நான்காம் கட்டம் பகுப்பு:குற்ற தொலைக்காட்சித் தொடர்கள் பகுப்பு:பரபரப்பூட்டும் தொலைக்காட்சி தொடர்கள் பகுப்பு:அதிரடித் தொலைக்காட்சி தொடர்கள் பகுப்பு:சாகசத் தொலைக்காட்சி தொடர்கள் பகுப்பு:மீநாயகன் தொலைக்காட்சி தொடர்கள் பகுப்பு:தொலைக்காட்சியில் கோவிட்-19 தொற்றுநோயின் தாக்கம்
அர்கா நீல்கிரன் மாம்பழம்
அர்கா நீல்கிரன் என்பது ஒரு கலப்பு ஒட்டு இரக மா வகையாகும். இது அல்போன்சா மற்றும் நீலம் மாம்பழ இரகங்களைக் கொண்டு இனச்சேர்க்கை மூலம் உருவாக்கப்பட்ட மா வகையாகும். இம்மரம் ஆண்டு தோறும் சீரான விளைச்சல் தரக்கூடியது. நீலம் போல நடுத்தர எடையுடனும், நல்ல இருப்புத்தன்மை கொண்டது. நீலத்தைப்போல பின்பட்ட இரகமாகும். நீலத்தைவிட அதிக மகசூல் தரும் இரகமாகவும் உள்ளது. பழத்தின் நிறம் மஞ்சளுடன் சிவப்பு கலந்த எடுப்பான தோற்றம் உடையது. நல்ல சதைப்பற்றுடன் சாறு நிறைந்தது.
உசாத்துணை
பகுப்பு:மாம்பழங்கள்
ஜான் கெல்லி (லங்கசயர் துடுப்பாட்டக்காரர்)
ஜான் கெல்லி  ( John Kelly , பிறப்பு: மார்ச்சு 19 1922, இறப்பு: நவம்பர் 19 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 259 முதல்தர துடுப்பாட்டப் போட்டிகளில் கலந்து கொண்டுள்ளார். 1947-1960 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் கெல்லி - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1922 பிறப்புகள் பகுப்பு:1979 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:லன்காசையர் துடுப்பாட்டக்காரர்கள்
4-மெத்தில்சாலிசிலிக் அமிலம்
4-மெத்தில்சாலிசிலிக் அமிலம் (4-Methylsalicylic acid) என்பது CH3C6H3(CO2H)(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் ஒரு வெண்மையான திண்மமாகும். கார நீரிலும் கரிம முனைவுக் கரைப்பான்களிலும் 4-மெத்தில்சாலிசிலிக் அமிலம் கரைகிறது. ஒரு கார்பாக்சிலிக் அமிலம், மற்றும் ஒரு பீனால் குழு போன்றவை இதனுடைய வேதி வினைக்குழுக்களில் அடங்கும்.இயற்கையாக்க் கிடைக்கும் 6-மெத்தில்சாலிசிலிக் அமிலம் உள்ளிட்ட மெத்தில்சாலிசிலிக் அமிலத்தினுடைய அறியப்பட்ட நான்கு மாற்றியன்களில் இதுவும் ஒன்றாகும். இச்சேர்மத்திற்கென சில பயன்பாடுகள் உள்ளன. 4-மெத்தில்பென்சாயிக் அமிலத்தை ஐதராக்சிலேற்றம் செய்து 4-மெத்தில்சாலிசிலிக் அமிலம் தயாரிக்கப்படுகிறது
மேற்கோள்கள்
பகுப்பு:சாலிசிலிக் அமிலங்கள் பகுப்பு:அரோமாட்டிக் சேர்மங்கள்
எஸ். ஜோசப்
'''எஸ். ஜோசப் (எ) ச. சோசப்' (S. Joseph'', பிறப்பு: 1965) மலையாளத்தில் புதுக்கவிதை எழுதும் ஒரு இந்திய பின்நவீனத்துவக் காலக் கவிஞர். இவர் கேரளா எட்டுமனூர் அருகேயுள்ள பட்டிதனம் என்ற கிராமத்தில் பிறந்தார். இவர் சாமானிய மக்களின் பிரச்சனைக்களுக்காகவும், உழைக்கும் பாட்டாளி மக்களுக்காகவும் கவிதைகளைப் படைத்து வருகிறார். சமுதாயத்தின் கீழ்மட்டத்தில் உள்ளவர்களுக்கும், பொது மக்களுக்கும் ஏற்படும் சமகாலத்திய சிக்கல்கள் பற்றிய பல படைப்புகளை அவர் வெளியிட்டுள்ளார். இவரது ”உப்பன்டே கூவல் வரக்குன்னு” கவிதைத் தொகுப்பு 2012 இல் கேரள சாகித்ய அகாதமி விருது பெற்றது.
மேலதிக வாசிப்புக்கு
பகுப்பு:1965 பிறப்புகள் பகுப்பு:வாழும் நபர்கள் பகுப்பு:மலையாளக் கவிஞர்கள் பகுப்பு:மலையாள எழுத்தாளர்கள்
2021
2021 ஆம் ஆண்டு (MMXXI) ஆனது கிரிகோரியின் நாட்காட்டியின்படி வெள்ளிக் கிழமையில் தொடங்கிய ஒரு சாதாரண ஆண்டாகும். இது கி.பி. 2021-ஆம் ஆண்டு என்றும் அழைக்கப்படுகிறது. மேலும் இது மூன்றாம் ஆயிரவாண்டின் 21-ஆவது ஆண்டாகும் மற்றும் 21-ஆம் நூற்றாண்டின் 21-ஆவது ஆண்டாகும். அத்துடன் இது 2020களின் இரண்டாவதுமான ஆண்டாகும்.
ஜமீன் (திரைப்படம்)
ஜமீன் ஏப்பிரல் 2013இல் வெளிவந்த ஓர் இந்தியத் தமிழ்த் திரைப்படமாகும். இதனை ஜி.அசோக் இயக்கினார். இது பில்லா சமீந்தார் என்ற பெயரில் 2011இல் தெலுங்கில் வெளியாகிய திரைப்படத்தின் தமிழாக்கமாகும். இத்திரைப்படத்திற்குச் செல்வகணேசு இசையமைத்திருந்தார்.
பகுப்பு:2013 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
விஜயலட்சுமி (நடிகை)
விஜயலட்சுமி என்பவர் இந்தியாவைச் சேர்ந்த திரைப்பட நடிகை ஆவார். இவர் தமிழ் திரைப்பட இயக்குநரான அகத்தியனின் மகளாவார்.விஜயலட்சுமி 2007-ஆம் ஆண்டு சென்னை 600028 திரைப்படத்தின் மூலம் நடிகையாக அறிமுகமானார். பின் அஞ்சாதே, அதே நேரம் அதே இடம் போன்ற பத்து திரைப்படங்களில் நடித்துள்ளார். இதில் ஒன்று கன்னடத் திரைப்படமாகும். ஒரு சில படங்களில் முக்கிய வேடங்களில் தோன்றிய பிறகு, அவர்  திரைப்பட தயாரிப்பாளராகவும் தொலைக்காட்சி நாடக நடிகையாகவும் மாறினார்.
பணி
2015 ஆம் ஆண்டு செப்டம்பர் மாதம் திருமணத்தைத் தொடர்ந்து திரைப்படங்களில் நடிப்பதை விட்டு விலகுவதாக அறிவித்தார். மேலும் திரைப்படத் தயாரிப்பில் ஈடுபட போவதாக தெரிவித்தார். சென்னை 600028 திரைப்படத்தின் இரண்டாவது பகுதியில் நடித்தார். இந்த திரைப்படம் முதல் பகுதியின் கதாபாத்திரங்களின் எட்டு வருட வாழ்க்கையை ஆராய்ந்து எடுக்கப்பட்டது. திரைப்படம் விமர்சன ரீதியாகவும் வணிக ரீதியாகவும் வெற்றிப் பெற்றது. அதே நேரத்தில் விஜயலட்சுமி அவரது கணவர் பெரோஸ் இயக்கிய பண்டிகை (2017) திரைப்படத்தில் பணியாற்றினார். கிருஷ்ணா, ஆனந்தி ஆகியோர் முன்னணி கதாபாத்திரங்களில் நடித்துள்ள இத்திரைப்படம் 2017 ஆம் ஆண்டு சூலை மாதம் வெளியாகி கலவையான விமர்சனங்களைப் பெற்றது.
2018 ஆம் ஆண்டின் தொடக்கத்தில் நாயகி என்ற தமிழ் தொலைக்காட்சி தொடரில் முன்னணி கதாப்பாத்திரத்தில் நடித்தார். இருப்பினும் தவிர்க்க முடியாத காரணங்களால் 2018 ஆகத்து மாதத்தில் தொலைக்காட்சி தொடரில் இருந்து விலகினார். அவருக்கு பதிலாக வித்யா பிரதீப் ஒப்பந்தமானார். 2018 ஆண்டு ஆகத்து மாதத்தில் பிக்பாஸ் தமிழ் பகுதி இரண்டில் போட்டியாளராக நுழைந்தார்.
தனிப்பட்ட வாழ்க்கை
விஜயலட்சுமி திரைப்பட இயக்குனர் அகத்தியன், ராதா தம்பதியரின் புதல்வி ஆவார். இவருக்கு கார்த்திகா, நிரஞ்சனி என்ற இரண்டு சகோதரிகள் உள்ளனர். கார்த்திகா தொலைக்காட்சி தொகுப்பாளராகவும், நிரஞ்சினி ஆடை வடிவமைப்பாளராக பணிபுரிகின்றார்கள். விஜயலட்சுமி 2015 ஆம் ஆண்டு அவரது பள்ளித் தோழரான பெரோஸ் முகமதுவை  திருமணம் முடித்தார். இவர்களுக்கு ஒரு புதல்வன் உள்ளார்.
தாமஸ் ஜுர்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள்
கல்பட்டு ஊராட்சி, செங்கல்பட்டு
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புலிட்சர் பரிசு
புலிட்சர் பரிசு என்பது, ஊடகவியல், இணைய ஊடகவியல், இலக்கியம், இசையமைப்பு என்பவற்றுக்காக ஐக்கிய அமெரிக்காவில் வழங்கப்படும் ஒரு விருது ஆகும். இது இத்துறைகளுக்கான மிக உயரிய விருதாகக் கருதப்படுகின்றது. இது நியூ யார்க் நகரத்தில், கொலம்பியா பல்கலைக்கழகத்தால் வழங்கப்பட்டு வருகிறது.
இத்துறைகளைச் சேர்ந்த இருபத்தொரு பிரிவுகளில் ஆண்டுதோறும் இப்பரிசுகள் வழங்கப்பட்டு வருகின்றன. இவற்றுள் இருபது பிரிவுகளுக்கான பரிசாக ஒவ்வொன்றும் 10,000 அமெரிக்க டாலர்களும், சான்றிதழும் வழங்கப்படுகின்றது. ஊடகவியல் துறை சார்ந்த பொதுச் சேவைப் பிரிவில், பரிசாக ஒரு தங்கப் பதக்கம் வழங்கப்படுகின்றது. இப்பரிசு, ஒரு செய்தி இதழ்களுக்கே வழங்கப்படுவதாயினும், ஒரு தனி மனிதருடைய பெயரும் பரிந்துரைக்கப்படலாம்.
பகுப்பு:ஊடகவியலாளர்களுக்கான விருதுகள்  பகுப்பு:பரிசுகளும் விருதுகளும்
அடர்த்தி
இயற்பியலில் (பௌதீகவியலில்) ஒரு பொருளின் அடர்த்தி (density) என்பது அப்பொருளானது ஒரு குறிப்பிட்ட பரும அளவில் (கன அளவில்) எவ்வளவு நிறை அல்லது திணிவு கொண்டு உள்ளது என்பதைக் குறிக்கும். எடுத்துக்காட்டாக ஒரு கன செண்டி மீட்டர் பரும அளவில் உள்ள தங்கம் 19.32 கிராம் நிறை ஆகும். ஆனால் அதே ஒரு கன செண்டி மீட்டர் பரும அளவு கொண்ட வெள்ளி 10.49 கிராம்தான் உள்ளது. எனவே தங்கத்தின் "அடர்த்தி" வெள்ளியின் அடர்த்தியை விட கூடுதலானது. அடர்த்தி பின்வரும் சமன்பாட்டினால் கொடுக்கப்படும். SI அலகுகள்:
நிறை அல்லது திணிவு, கிராம் அலகிலும், பரும அளவு (கன அளவு) கன செண்டி மீட்டர் (கன சதம மீட்டர்) அலகிலும் இருக்கும்போது அடர்த்தி, ஒரு செண்டி மீட்டருக்கு எவ்வளவு கிராம் என்பதாகும். அலகு : கிராம்/(கன செண்டி மீட்டர்) அல்லது கிராம்/(செண்டி மீட்டர்) 3 அலகில் இருக்கும். சுருக்கமாக கி/செ.மீ3 என எழுதுவது வழக்கம். SI அலகில் கி.கி/மீ3 என எழுதுவது வழக்கம்.
பல்வேறு பொருள்களின் அடர்த்திகள்:
மேற்கோள்கள்
பகுப்பு:இயற்பியல் கணியங்கள்
கோம் ஆறு
ஜாக்ரோஸ் மலை மற்றும் நமக் ஏரி ஆகிய இடங்களில் இருந்து நீரை பெற்று நதியாக பாய்கிறது. இந்த நதி ஈரான் நாட்டின் மிகப் பெரிய நதியாகும். இந்நதி கோம் நகரைக் சூழ்ந்து கொண்டு கியோம் நகர் வரை பாய்கிறது. மேலும் குரேஹ் சூவு நதியுடன் சேர்ந்து சுமார் 400 கிமீ (250 மைல்) நீளம் வரை பாய்கிறது. இந் நீர் நிலை 312 m³ / s மற்றும் 4 m³ / s க்கு இடையில் மிகவும் வலுப்பெற்று காணப்படுகிறது. இவ்வலுவிற்கு காரணம் பாசனத்திற்காக நீரை எடுத்துக் கொள்வதன் விளைவாகும். thumb|The Qom River flowing beside the shrine of Hazrat Massoumeh Qom.
பகுப்பு:ஈரானின் நீர்நிலைகள்
ஆலன்டாயின்
ஆலன்டாயின் (allantoin) என்பது C4H6N4O3 எனும் மூலக்கூறு வாய்பாடு உடைய ஒரு வேதிச்சேர்மம். மனிதன் மற்றும் குரங்கினம் தவிர பிற பாலூட்டிகளின் பியூரின் (purine) சிதைமாற்ற விளைபொருளான இது அவற்றின் சிறுநீரில் கழிவுப்பொருளாக வெளியேற்றப்படுகிறது. மனிதன் மற்றும் குரங்கினங்களில் யூரிக் அமிலத்தை ஆலன்டாயினாக மாற்றும் நொதி இல்லை. எனவே யூரிக் அமிலம் வெளியேற்றப்படுகிறது. மீன்களிலோ ஆலன்டாயின் அம்மோனியாவாக உடைக்கப்படுகிறது. தாவரங்கள் மற்றும் பாக்டீரியங்களிலும் இது முக்கிய வளர்சிதை மாற்ற இடைபொருளாக உள்ளது.
பயன்பாடு
செயற்கையாக தயாரிக்கப்படும் ஆல்லன்டாயின் பாதுகாப்பானது; நச்சுத்தன்மை அற்றது; ஈரப்பதமாக்கும் மற்றும் தோல்பாதுகாக்கும் தன்மை கொண்டது. எனவே இது பற்பசை, உதட்டுச் சாயம், பருவுக்கான களிம்பு உள்ளிட்ட பல அழகுசாதனப் பொருட்கள் மற்றும் தோல் மருந்துகளில் முக்கியப் பொருளாக உள்ளது.
மேற்கோள்கள்
பகுப்பு:கரிம வேதியியல்